pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ขยายระยะเวลาการรับสมัครบุคคลเพื่อเข้ารับการพิจารณาคัดเลือกให้เป็นบุคคลที่สมควรได้รับ การเสนอชื่อเป็นผู้ว่าการธนาคารแห่งประเทศไทย
วันพฤหัสบดีที่ 25 มิถุนายน 2563
ขยายระยะเวลาการรับสมัครบุคคลเพื่อเข้ารับการพิจารณาคัดเลือกให้เป็นบุคคลที่สมควรได้รับ การเสนอชื่อเป็นผู้ว่าการธนาคารแห่งประเทศไทย
ในวันนี้คณะกรรมการคัดเลือกผู้ว่าการธนาคารแห่งประเทศไทยมีมติให้ขยายระยะเวลารับสมัครบุคคลเพื่อเข้ารับการพิจารณาคัดเลือกให้เป็นบุคคลที่สมควรได้รับการเสนอชื่อเป็นผู้ว่าการธนาคารแห่งประเทศไทย ตั้งแต่วันที่ 26 มิถุนายน ถึง 10 กรกฎาคม2563
นายรังสรรค์ ศรีวรศาสตร์ ประธานกรรมการคัดเลือกผู้ว่าการธนาคารแห่งประเทศไทย ได้เปิดเผยว่า ในวันนี้คณะกรรมการคัดเลือกผู้ว่าการธนาคารแห่งประเทศไทย (คณะกรรมการคัดเลือกฯ) ได้มีมติให้ขยายระยะเวลารับสมัครบุคคลเพื่อเข้ารับการพิจารณาคัดเลือกให้เป็นบุคคลที่สมควรได้รับการเสนอชื่อเป็นผู้ว่าการธนาคารแห่งประเทศไทย ตั้งแต่วันที่ 26 มิถุนายน ถึง 10 กรกฎาคม 2563 เพื่อเปิดโอกาสให้ผู้สนใจสมัครเข้ารับการพิจารณาคัดเลือกให้เป็นบุคคลที่สมควรได้รับการเสนอชื่อเป็นผู้ว่าการธนาคารแห่งประเทศไทยมีความหลากหลายมากยิ่งขึ้น อันจะเป็นประโยชน์ต่อการพิจารณาของคณะกรรมการคัดเลือกฯ
ทั้งนี้ รายละเอียดต่าง ๆ ให้เป็นไปตามประกาศคณะกรรมการคัดเลือกผู้ว่าการธนาคารแห่งประเทศไทย เรื่อง การรับสมัครบุคคลเพื่อเข้ารับการพิจารณาคัดเลือกให้เป็นบุคคลที่สมควรได้รับการเสนอชื่อเป็นผู้ว่าการธนาคารแห่งประเทศไทย ประกาศ ณ วันที่ 22 พฤษภาคม 2563 โดยผู้สนใจสามารถเรียกดูข้อมูลและพิมพ์ใบสมัครได้ที่ เว็บไซต์ http://www.mof.go.th http://www.fpo.go.th หรือ http://www.bot.or.th หรือสอบถามรายละเอียดเพิ่มเติมได้ที่ สํานักนโยบายระบบการเงินและสถาบันการเงิน สํานักงานเศรษฐกิจการคลัง หมายเลขโทรศัพท์ 0-2273-9020 ต่อ 3209 หรือ 3238
รัฐบาลไทย-ข่าวทำเนียบรัฐบาล-ก.แรงงาน ฝึกทำดอกไม้จันทน์ พร้อมกันทั่วประเทศ ตั้งเป้าหนึ่งล้านดอก
วันศุกร์ที่ 19 พฤษภาคม 2560
ก.แรงงาน ฝึกทําดอกไม้จันทน์ พร้อมกันทั่วประเทศ ตั้งเป้าหนึ่งล้านดอก
หม่อมหลวงปุณฑริก สมิติ ปลัดกระทรวงแรงงาน เปิดการฝึกอบรมการดอกไม้จันทน์ (ดอกดารารัตน์) เพื่อแสดงความจงรักภักดีและถวายเป็นพระราชกุศลในการถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช  พร้อมด้วย นายธีรพล ขุนเมือง อธิบดีกรมพัฒนาฝีมือแรงงาน
หม่อมหลวงปุณฑริก สมิติ ปลัดกระทรวงแรงงาน เปิดการฝึกอบรมการดอกไม้จันทน์ (ดอกดารารัตน์) เพื่อแสดงความจงรักภักดีและถวายเป็นพระราชกุศลในการถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช พร้อมด้วย นายธีรพล ขุนเมือง อธิบดีกรมพัฒนาฝีมือแรงงาน ข้าราชการ เจ้าหน้าที่กระทรวงแรงงาน และประชาชนที่สนใจเข้าร่วมการฝึกอบรมการทําดอกไม้จันทน์เป็นจํานวนมาก ซึ่งกรมพัฒนาฝีมือแรงงานและสมาคมแม่บ้านกระทรวงแรงงานได้ร่วมกันจัดขึ้น ณ อาคารวิทยาลัยการแรงงาน กระทรวงแรงงาน โดยกล่าวว่า “วันนี้ (๑๙ พ.ค. ๖๐ )เป็นวันแรกที่กระทรวงแรงงาน โดยกรมพัฒนาฝีมือแรงงาน ได้เปิดฝึกอบรมทําดอกไม้จันทน์ (ดอกดารารัตน์) เพื่อแสดงความจงรักภักดี และถวายเป็นพระราชกุศลในพระราชพิธีพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช โดยไม่เสียค่าใช้จ่าย พร้อมกันทั่วประเทศ ตั้งแต่วันที่ ๑๙ – ๒๑ พ.ค. ๖๐ เวลา ๐๙.๐๐ – ๑๖.๐๐ น. ผู้ที่สนใจสามารถสมัครเข้าร่วมการอบรมได้ ที่ศูนย์ช่างประจําชุมชนเทิดไท้องค์ราชัน ซึ่งมีอยู่ทั่วประเทศทั้ง ๗๗ จังหวัด รวม ๘๕ แห่ง สําหรับประชาชนในเขตกรุงเทพมหานคร กระทรวงแรงงาน ได้จัดเตรียมสถานที่ฝึกอบรม ไว้ ๒ จุด ได้แก่ อาคารวิทยาลัยแรงงาน กระทรวงแรงงาน และสถาบันพัฒนาฝีมือแรงงานกรุงเทพ (วัดธาตุทอง) เขตวัฒนา ซึ่งตั้งแต่เปิดรับสมัครจนถึงวันนี้มีประชาชนสนใจเข้าร่วมแล้วกว่า ๕,๐๐๐ คนทั่วประเทศ คาดจากโครงการนี้ จะได้ดอกไม้จันทน์ไม่ต่ํากว่าหนึ่งล้านดอก และหากยังมีคนสมัครเข้ามาเรื่อยๆอาจขยายโครงการเพิ่มต่อไป”
คุณมาลีฯ อายุ ๗๒ ปี ผู้สูงอายุที่เข้าร่วมการฝึกอบรมทําดอกไม้จันทน์ในครั้งนี้ กล่าวว่า “เดินทางมาจากจังหวัดสมุทรปราการ ตั้งใจมาทําดอกไม้จันทน์เพื่อเป็นการทําความดีให้ในหลวง รู้สึกดีใจมากที่กระทรวงแรงงานได้เปิดโอกาสในการฝึกอบรมการทําดอกไม้จันทน์ในครั้งนี้ และตั้งใจจะมาทุกวันจนกว่าจะจบโครงการ”
ด้านคุณวัฒณีและคุณบุญตา ภาณุดุลกิตติ สมาชิกสมาคมแม่บ้านกระทรวงแรงงานที่เข้าร่วมการฝึกอบรมทําดอกไม้จันทน์ครั้งนี้ ได้กล่าวว่า “รู้สึกดีใจที่ได้มาทําดอกไม้จันทน์ถวายเป็นพระราชกุศลและถวายพระเพลิงพระบรมศพ รัชกาลที่ ๙ มีคนสอนให้ทําดอกไม้อย่างถูกต้อง และตั้งใจว่าต่อจากนี้จะยึดคําสอนของรัชกาลที่ ๙ มาปรับใช้ในชีวิตประจําวัน โดยเฉพาะความพอเพียง ใช้ชีวิตให้พอประมาณ”
ทั้งนี้ ประชาชนที่สนใจเข้าร่วมการฝึกอบรมดอกไม้จันทน์ สามารถสมัครได้ด้วยตนเอง ณ อาคารวิทยาลัยแรงงาน กระทรวงแรงงาน และสถาบันพัฒนาฝีมือแรงงานกรุงเทพ (วัดธาตุทอง) เขตวัฒนา กทม. โดยไม่เสียค่าใช้จ่าย สอบถามรายละเอียดได้ที่เบอร์ ๐ ๒๒๔๕ ๑๗๐๗ ต่อ ๓๑๒,๓๐๒,๓๒๑ สําหรับประชาชนที่สนใจ แต่ไม่สะดวกมารับการฝึกอบรม สามารถเข้าไปศึกษาผ่านทางเว็บไซต์ของกรมพัฒนาฝีมือแรงงาน ได้ที่ www.dsd.go.th ในเมนู it's your choice “คุณเลือกได้” เลือกเมนู "สอนทําดอกดารารัตน์" ซึ่งจะให้คําแนะนําตั้งแต่การเตรียมวัสดุ อุปกรณ์ จนถึงขั้นการประกอบเป็นดอกดารารัตน์ ผู้ที่เข้าชมสามารถฝึกทําตามได้อีกด้วย
----------------------------------------
กองเผยแพร่และประชาสัมพันธ์ / ๑๙ พฤษภาคม ๒๕๖๐ / ปัทรินทร์ นีระพล ข่าว สมภพ ศีลบุตร ภาพ
รัฐบาลไทย-ข่าวทำเนียบรัฐบาล-รองปลัด อก. รับมอบชุดโต๊ะเก้าอี้ทำจากกระดาษคราฟท์ ชื่นชมแนวคิดการเพิ่มมูลค่าสินค้าเพิ่มรายได้
วันพุธที่ 22 มีนาคม 2560
รองปลัด อก. รับมอบชุดโต๊ะเก้าอี้ทําจากกระดาษคราฟท์ ชื่นชมแนวคิดการเพิ่มมูลค่าสินค้าเพิ่มรายได้
วันนี้ (21 มีนาคม 2560) นางสาวนิสากร จึงเจริญธรรม รองปลัดกระทรวงอุตสาหกรรม และโฆษกกระทรวงอุตสาหกรรม รับมอบชุดโต๊ะเก้าอี้ที่ทําจากกระดาษคราฟท์ เพื่อใช้ในงานของกระทรวงอุตสาหกรรม
วันนี้ (21 มีนาคม 2560) นางสาวนิสากร จึงเจริญธรรม รองปลัดกระทรวงอุตสาหกรรม และโฆษกกระทรวงอุตสาหกรรม รับมอบชุดโต๊ะเก้าอี้ที่ทําจากกระดาษคราฟท์ เพื่อใช้ในงานของกระทรวงอุตสาหกรรม จากนายพรชัย วิทยาคุณสกุลชัย อุปนายกและเลขาธิการสมาคมอุตสาหกรรมเยื่อและกระดาษไทย พร้อมกล่าวชื่นชมแนวคิดในการเพิ่มมูลค่าของสินค้าและสร้างสรรค์แนวคิดใหม่ ซึ่งสามารถนําไปต่อยอดการทําผลิตภัณฑ์จากกระดาษอื่นๆ ได้
ชุดโต๊ะเก้าอี้จากกระดาษคราฟท์นี้ได้ถูกจัดแสดงในงาน CCE เมื่อครั้งที่ประเทศไทยเป็นเจ้าภาพในปี 2016 และได้รับความสนใจเนื่องจากเป็นการนํากระดาษคราฟท์มาออกแบบและผลิตให้เป็นโต๊ะเก้าอี้ที่สามารถนํามาใช้ประโยชน์ได้จริงโดยเก้าอี้สามารถรับน้ําหนักได้ถึง 100 กิโลกรัม และมีความทนทาน น้ําหนักเบาสามารถเคลื่อนย้ายได้สะดวก ผลิตโดยกลุ่มสยามบรรจุภัณฑ์ ซึ่งเป็นบริษัทในเครือของเอสซีจี
นายพรชัย วิทยาคุณสกุลชัย เปิดเผยเพิ่มเติมว่า การออกแบบและผลิตเก้าอี้ชุดดังกล่าว ทางบริษัทผู้ผลิตมุ่งหวังให้เป็นแรงบันดาลใจกับนักออกแบบรุ่นใหม่ให้เห็นความสําคัญของกระดาษคราฟท์ ซึ่งวัตถุดิบหลักมาจากเศษกระดาษกล่องใช้แล้ว ผลิตโดยบริษัทสมาชิกของสมาคมฯ ที่สามารถนํามาดัดแปลงเพื่อสร้างมูลค่าเพิ่มให้กับสินค้าได้ ถือเป็นการคิดค้นสิ่งใหม่ๆ เพื่อต่อยอดของเดิมที่มีอยู่
ทั้งนี้ อุตสาหกรรมกระดาษเป็นอีกหนึ่งอุตสาหกรรมที่ทํารายได้เข้าประเทศจากการส่งออก โดยในปีที่ผ่านมาตลาดโตได้ถึงร้อยละ 5-10 โดยตลาดส่งออกหลักยังคงเป็นตลาดในแถบอาเซียน 10 ประเทศ
รัฐบาลไทย-ข่าวทำเนียบรัฐบาล-รองนายกฯ ฉัตรชัย สาริกัลยะ ให้กระทรวงสาธารณสุขใช้รพ.สต.เป็นเครื่องพัฒนาสุขภาพประชาชน
วันพุธที่ 13 มิถุนายน 2561
รองนายกฯ ฉัตรชัย สาริกัลยะ ให้กระทรวงสาธารณสุขใช้รพ.สต.เป็นเครื่องพัฒนาสุขภาพประชาชน
รองนายกรัฐมนตรี พลเอก ฉัตรชัย สาริกัลยะ มอบนโยบายให้กระทรวงสาธารณสุขดูแลประชาชนใน3 เรื่องสําคัญ ได้แก่ การพัฒนา รพ.สต. โครงการ 1 วัด 1 โรงพยาบาล และแผนสาธารณสุขทางทะเล ย้ําใช้รพ.สต.เป็นเครื่องมือพัฒนาสุขภาพประชาชน
วันนี้ (13 มิถุนายน 2561) ที่กระทรวงสาธารณสุข จ.นนทบุรี พลเอกฉัตรชัย สาริกัลยะ รองนายกรัฐมนตรี ให้สัมภาษณ์ภายหลังประชุมผู้บริหารระดับสูง วาระพิเศษ ว่า ในวันนี้ได้มาเยี่ยมและให้กําลังใจกับผู้บริหาร เจ้าหน้าที่กระทรวงสาธารณสุข ให้เดินหน้าในงานที่เป็นภาระหน้าที่ที่มีเป็นจํานวนมาก โดยกําชับให้เร่งรัดการใช้จ่ายงบประมาณให้เป็นไปตามแผนงานที่วางไว้ เพื่อให้พี่น้องประชาชนได้รับการดูแลเรื่องสุขภาพให้ดีที่สุด ได้เน้นย้ําการดําเนินงานใน 3 เรื่องสําคัญ ดังนี้ 1.เรื่องพัฒนา รพ.สต. ซึ่งทําหน้าที่ดูแลพี่น้องประชาชนในภูมิภาค มีทั้งหมด กว่า 9,800 แห่ง โดยให้กระทรวงสาธารณสุขใช้เป็นเครื่องมือสําคัญในการทํางาน และได้สั่งการให้จัดทําแผนพัฒนา รพ.สต. ในปีงบประมาณ 2561 เพิ่มเติม เพื่อให้รพ.สต.ขับเคลื่อนการสร้างสุขภาพของประชาชน ตามนโยบายที่กําหนดไว้ว่าจะดูแลเรื่องสุขภาพประชาชนเพื่อลดการเจ็บป่วย ให้รพ.สต.เป็นที่พึ่งให้กับพี่น้องประชาชน และต้องพัฒนาให้เกิดความเข้มแข็ง เพื่อประโยชน์สูงสุดต่อประชาชนที่รับบริการ
2.เรื่องธรรมนูญสุขภาพพระสงฆ์ ให้พระภิกษุสงฆ์ร่วมมือกับประชาชนในการดูแลสุขภาพของพระสงฆ์ถูกต้องตามพระธรรมวินัย ทั้งเรื่องอาหาร การออกกําลังกาย เพื่อให้พระสงฆ์มีร่างกายแข็งแรงเป็นตัวอย่างให้ประชาชน ตามโครงการ 1 วัด 1 โรงพยาบาล และจะขยายให้ รพ.สต.ดําเนินการต่อ เพื่อให้ทุกวัดได้รับการดูแลด้านสุขภาพและสิ่งแวดล้อม 3.แผนสาธารณสุขทางทะเล เป็นเรื่องที่น่าภาคภูมิใจที่กระทรวงสาธารณสุขมีเรือพยาบาลดูแลนักท่องเที่ยวเมื่อเจ็บป่วยหรือได้รับอุบัติเหตุ ช่วยสนับสนุนการท่องเที่ยวที่เป็นรายได้หลักในขณะนี้ให้เกิดประสิทธิภาพ ขณะนี้ดําเนินการแล้ว 1 แห่งคือจังหวัดพังงา และจะต่อยอดไปอีก 4 จังหวัดท่องเที่ยว ได้แก่ ภูเก็ต สุราษฎร์ธานี กระบี่ และชลบุรี
ด้านศาสตราจารย์คลินิก เกียรติคุณ นายแพทย์ ปิยะสกล สกลสัตยาทร รัฐมนตรีว่าการกระทรวงสาธารณสุข กล่าวว่า กระทรวงสาธารณสุข จัดทํา (ร่าง) แผนการพัฒนาคุณภาพโรงพยาบาลส่งเสริมสุขภาพตําบล พ.ศ.2561-2565 แบ่งการพัฒนาเป็น 3 กลุ่ม ได้แก่ พัฒนาต่อยอด รพ.สต.ที่ผ่านเกณฑ์ติดดาวไปสู่ดิจิทัล การเพิ่มเติมส่วนที่ขาดในพื้นที่ทุรกันดาร ทั้งด้านโครงสร้างครุภัณฑ์ และการพัฒนาคุณภาพ รพ.สต.ให้ผ่านเกณฑ์ รพ.สต.ติดดาว 5 ดาว 5 ดี คือบริหารดี ประสานงานดี บุคลากรดี บริการดี และประชาชนสุขภาพดี
นอกจากนี้ จะสนับสนุนการพัฒนาใน 3 เรื่อง ได้แก่ 1.การพัฒนาระบบสาธารณูปโภคและการสื่อสาร ด้วยระบบไฟฟ้าพลังงานแสงอาทิตย์และการสื่อสารระบบอินเทอร์เน็ต ในรพ.สต.ชายแดนทุรกันดาร พื้นที่เกาะ/พื้นที่สูง 31 จังหวัด โดยขอการสนับสนุนจากกระทรวงพลังงานและกระทรวงดิจิทัลเพื่อเศรษฐกิจและสังคม 2.การพัฒนาคุณภาพ/ยกระดับ รพ.สต.ติดดาว เป็น รพ.สต. 5 ดาว 5 ดี และ3.การจูงใจบุคลากร
ปัจจุบัน กระทรวงสาธารณสุข มี รพ.สต. 9,783 แห่ง และสถานีอนามัยเฉลิมพระเกียรติ (สอน.) 80 แห่ง แบ่งเป็นรพ.สต.ขนาดเล็ก 3,483 แห่ง ขนาดกลาง 5,441 แห่ง และขนาดใหญ่ 939 แห่ง ในปี2560 ผ่านเกณฑ์ รพ.สต.ติดดาวแล้ว 1,683 แห่งคิดเป็นร้อยละ 17.13 ส่วนปี 2561 ตั้งเป้าพัฒนาให้ผ่านเกณฑ์ 5 ดาวร้อยละ 30เกณฑ์ 4 ดาวร้อยละ 30 และเกณฑ์ 3 ดาวร้อยละ 40
******************************** 13 มิถุนายน 2561​
รัฐบาลไทย-ข่าวทำเนียบรัฐบาล-ก.อุตฯ เสริมแกร่งเอสเอ็มอีภาคเหนือตอนบน รับนโยบาย 4.0
วันศุกร์ที่ 2 มิถุนายน 2560
ก.อุตฯ เสริมแกร่งเอสเอ็มอีภาคเหนือตอนบน รับนโยบาย 4.0
รัฐมนตรีว่าการกระทรวงอุตสาหกรรม เป็นประธานเปิด "คลินิกเอสเอ็มอีสัญจรแนวประชารัฐ" พร้อมเยี่ยมชมและให้กําลังใจผู้ประกอบการที่ได้รับเงินทุนที่ร่วมออกบูธภายในงาน
จ.เชียงใหม่ วันนี้ (2 มิถุนายน 2560) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิด "คลินิกเอสเอ็มอีสัญจรแนวประชารัฐ" พร้อมเยี่ยมชมและให้กําลังใจผู้ประกอบการที่ได้รับเงินทุนที่ร่วมออกบูธภายในงาน โดยมีนายกฤษณ์ ธนาวณิช รองผู้ว่าราชการจังหวัดเชียงใหม่กล่าวต้อนรับ ดร.พสุ โลหารชุน อธิบดีกรมส่งเสริมอุตสาหกรรม กล่าวรายงาน พร้อมด้วยผู้บริหารของกระทรวงอุตสาหกรรม ภาคเอกชน เอสเอ็มอี และสื่อมวลชน เข้าร่วมงานกว่า 900 คน ณ โรงแรม ฮอลิเดย์ อินน์ จ.เชียงใหม่
รัฐมนตรีว่าการอุตสาหกรรม เผยว่า จะเร่งให้ความช่วยเหลือ SMEs ครอบคลุมทุกมิติ ด้วยเครื่องมือการส่งเสริมและพัฒนาที่ครบวงจร และการสนับสนุนด้านการเงินผ่านกองทุนต่างๆ ปัจจุบันได้มีการอนุมัติสินเชื่อให้เอสเอ็มอีภาคเหนือตอนบน 8 จังหวัด ได้แก่ เชียงใหม่ เชียงราย แม่ฮ่องสอน ลําพูน ลําปางพะเยา แพร่ น่าน ผ่านกองทุนต่างๆ แล้ว จํานวน 95 ราย วงเงินรวม 197 ล้านบาท
รัฐบาลไทย-ข่าวทำเนียบรัฐบาล-ศธ.ประกาศยกย่องเชิดชูเกียรติแก่ผู้ทำคุณประโยชน์ให้แก่กระทรวงศึกษาธิการ ประจำปี 2562
วันพฤหัสบดีที่ 14 มีนาคม 2562
ศธ.ประกาศยกย่องเชิดชูเกียรติแก่ผู้ทําคุณประโยชน์ให้แก่กระทรวงศึกษาธิการ ประจําปี 2562
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ลงนามในประกาศกระทรวงศึกษาธิการ ลงวันที่ 1 มีนาคม 2562 เพื่อประกาศยกย่องเชิดชูเกียรติแก่ผู้ทําคุณประโยชน์ให้แก่กระทรวงศึกษาธิการ ประจําปี 2562 จํานวน 89 ราย
นพ.ธีระเกียรติ เจริญเศรษฐศิลป์รัฐมนตรีว่าการกระทรวงศึกษาธิการลงนามในประกาศกระทรวงศึกษาธิการ ลงวันที่ 1 มีนาคม 2562 เพื่อประกาศยกย่องเชิดชูเกียรติแก่ผู้ทําคุณประโยชน์ให้แก่กระทรวงศึกษาธิการ ประจําปี 2562จํานวน 89 ราย ซึ่งจะเข้ารับมอบเข็ม "เสมาคุณูปการ" และประกาศเกียรติคุณบัตร จากรัฐมนตรีว่าการกระทรวงศึกษาธิการ ในโอกาสวันคล้ายวันสถาปนากระทรวงศึกษาธิการ ครบรอบ 127 ปีวันจันทร์ที่ 1 เมษายน 2562 ณ หอประชุมคุรุสภา
Photo Creditกลุ่มสารนิเทศ สป.ศธ.
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-บูรณาการความร่วมมือด้านการรับเรื่องราวร้องทุกข์
วันจันทร์ที่ 16 กันยายน 2562
บูรณาการความร่วมมือด้านการรับเรื่องราวร้องทุกข์
วันอาทิตย์ที่ 15 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลบูรณาการความร่วมมือการดําเนินการกับเรื่องราวร้องทุกข์ระหว่างศูนย์รับเรื่องราวร้องทุกข์ของหน่วยงานต่าง ๆ 16 หน่วยงาน เช่น ศูนย์รับเรื่องราวร้องทุกข์ของรัฐบาล ศูนย์ดํารงธรรม ศูนย์รับเรื่องร้องเรียน สคบ. ศูนย์รับเรื่องร้องทุกข์กระทรวงยุติธรรม เพื่อเพิ่มประสิทธิภาพการดําเนินการเรื่องร้องทุกข์ สร้างความเชื่อมั่นให้กับประชาชนผู้รับบริการ รวมทั้งพัฒนาความรู้เกี่ยวกับมาตรฐานและแนวทางการดําเนินการเรื่องร้องทุกข์ผ่านระบบการจัดการเรื่องราวร้องทุกข์ให้กับผู้ปฏิบัติงาน นอกจากนี้จะพัฒนาระบบข้อมูลสารเทศ หรือ Big Data ให้สามารถเชื่อมโยงการทํางานระหว่างกัน เพื่อยกระดับการให้บริการประชาชน ให้รวดเร็วและตรงจุด สอดคล้องกับนโยบายไทยแลนด์ 4.0 การมีธรรมาภิบาล โปร่งใส และตรวจสอบได้
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การลงพื้นที่ติดตามผลการฝึกอบรมอาชีพตามมาตรการยกระดับคุณภาพชีวิตของผู้ถือบัตรสวัสดิการแห่งรัฐจังหวัดหนองคาย
วันพฤหัสบดีที่ 13 ธันวาคม 2561
การลงพื้นที่ติดตามผลการฝึกอบรมอาชีพตามมาตรการยกระดับคุณภาพชีวิตของผู้ถือบัตรสวัสดิการแห่งรัฐจังหวัดหนองคาย
รมว.คลัง และคณะ ลงพื้นที่พบปะพูดคุยกับผู้มีรายได้น้อยที่ผ่านการฝึกอบรมอาชีพตามมาตรการยกระดับคุณภาพชีวิตของผู้ถือบัตรสวัสดิการแห่งรัฐจังหวัดหนองคาย เมื่อวันที่ 12 ธันวาคม 2561 ก่อนการประชุมคณะรัฐมนตรีสัญจรจังหวัดหนองคาย
นายอภิศักดิ์ ตันติวรวงศ์ รัฐมนตรีว่าการกระทรวงการคลัง นายวิสุทธิ์ ศรีสุพรรณ รัฐมนตรีช่วยว่าการกระทรวงการคลัง นายประสงค์ พูนธเนศ ปลัดกระทรวงการคลัง นางสาวเกตสุดา สุประดิษฐ์ รองผู้อํานวยการสํานักงานเศรษฐกิจการคลัง และคณะ ลงพื้นที่พบปะพูดคุยกับผู้มีรายได้น้อยที่ผ่านการฝึกอบรมอาชีพตามมาตรการยกระดับคุณภาพชีวิตของผู้ถือบัตรสวัสดิการแห่งรัฐจังหวัดหนองคาย เมื่อวันที่ 12 ธันวาคม 2561 ก่อนการประชุมคณะรัฐมนตรีสัญจรจังหวัดหนองคาย โดยมีรายละเอียด ดังนี้
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า เมื่อวันที่ 12 ธันวาคม 2561 นายอภิศักดิ์ ตันติวรวงศ์ รัฐมนตรีว่าการกระทรวงการคลัง นายวิสุทธิ์ ศรีสุพรรณ รัฐมนตรีช่วยว่าการกระทรวงการคลัง นายประสงค์ พูนธเนศ ปลัดกระทรวงการคลัง นางสาวเกตสุดา สุประดิษฐ์ รองผู้อํานวยการสํานักงานเศรษฐกิจการคลัง และคณะ ซึ่งประกอบด้วย เลขาธิการกองทุนการออมแห่งชาติ ผู้บริหารธนาคารออมสินในพื้นที่ ผู้บริหารธนาคารเพื่อการเกษตรและสหกรณ์การเกษตรในพื้นที่ เดินทาง ลงพื้นที่ที่สถาบันการเงินชุมชนบ้านสร้างหลวง ตําบลบ้านเดื่อ อ.ท่าบ่อ จ.หนองคาย เพื่อพบปะพูดคุยกับผู้ถือบัตรสวัสดิการแห่งรัฐที่ได้รับการฝึกอาชีพ รับฟังความคิดเห็นและข้อเสนอแนะ รวมถึงติดตามการนําความรู้ที่ได้รับจากการฝึกอบรมพัฒนาอาชีพของผู้มีรายได้น้อยตามมาตรการยกระดับคุณภาพชีวิตผู้ถือบัตรสวัสดิการแห่งรัฐมาต่อยอดสร้างรายได้ และเยี่ยมชมการดําเนินงานของสถาบันการเงินชุมชนบ้านสร้างหลวง รวมทั้งกิจกรรมส่งเสริมอาชีพ อาทิ การผลิตน้ําสับปะรด การทําน้ําพริก การเลี้ยงปลา และการทําไม้กวาด ซึ่งพบว่าหลังการฝึกอาชีพแล้ว เกษตรกรมีงานทํา มีรายได้และเงินออมมากขึ้น
ในโอกาสนี้รัฐมนตรีว่าการกระทรวงการคลัง ได้เน้นย้ําถึงวัตถุประสงค์และเจตนารมณ์ของรัฐบาลที่จะมุ่งเน้นการสร้างความเข้มแข็งของเศรษฐกิจในระดับฐานราก และความเป็นอยู่ที่ดีของประชาชน ผ่านโครงการลงทะเบียนเพื่อสวัสดิการแห่งรัฐ โดยมีมาตรการต่างๆ ได้แก่ มาตรการการยกระดับคุณภาพชีวิตผู้ถือบัตรสวัสดิการแห่งรัฐ มาตรการช่วยเหลือผู้มีรายได้น้อยผ่านบัตรสวัสดิการแห่งรัฐเพิ่มเติม มาตรการการแก้ไขปัญหาหนี้นอกระบบ รวมทั้งมาตรการส่งเสริมการออมผ่านกองทุนการออมแห่งชาติ ซึ่งมาตรการต่าง ๆ จะช่วยสนับสนุนให้ผู้มีรายได้น้อยมีงานทํา มีอาชีพเสริม มีรายได้เพิ่มขึ้น และมีเงินออมเพิ่มขึ้นอย่างยั่งยืนต่อไป
สํานักนโยบายเศรษฐกิจมหภาค สํานักงานเศรษฐกิจการคลัง
โทร. 0-2273-9020 ต่อ 3244
รัฐบาลไทย-ข่าวทำเนียบรัฐบาล-กอช. แนะ สมาชิกรับประโยชน์สูงสุด ส่งออมสะสมครบ 13,200 บาท/ปี พร้อมส่งเงินออมสะสมง่ายผ่าน “ที่ว่าการอำเภอ” ทั่วประเทศได้แล้ว
วันจันทร์ที่ 7 ตุลาคม 2562
กอช. แนะ สมาชิกรับประโยชน์สูงสุด ส่งออมสะสมครบ 13,200 บาท/ปี พร้อมส่งเงินออมสะสมง่ายผ่าน “ที่ว่าการอําเภอ” ทั่วประเทศได้แล้ว
กอช. แนะสมาชิกส่งเงินออมสะสมครบ 13,200 บาทต่อปี รักษาสิทธิได้รับเงินสมทบจากรัฐเต็มอัตรา เพิ่มโอกาสรับผลตอบแทนการลงทุนสูงสุดตามสิทธิ หรือใช้สิทธิลดหย่อนภาษีได้เต็มตามวงเงินที่ส่งเงินออมสะสม และยิ่งออมมากยิ่งได้เงินบํานาญมาก พร้อมเพิ่มจุดบริการให้สมาชิก
กองทุนการออมแห่งชาติ หรือ กอช. แนะสมาชิกส่งเงินออมสะสมครบ 13,200 บาทต่อปี รักษาสิทธิได้รับเงินสมทบจากรัฐเต็มอัตรา เพิ่มโอกาสรับผลตอบแทนการลงทุนสูงสุดตามสิทธิ หรือใช้สิทธิลดหย่อนภาษีได้เต็มตามวงเงินที่ส่งเงินออมสะสม และยิ่งออมมากยิ่งได้เงินบํานาญมาก พร้อมเพิ่มจุดบริการให้สมาชิก กอช. ส่งเงินออมสะสมได้สะดวกขึ้นผ่าน “ที่ว่าการอําเภอ” กว่า 878 แห่งทั่วประเทศ
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า สมาชิก กอช. ส่งเงินออมสะสมให้ครบ 13,200 บาทต่อปี หรือส่งเงินออมสะสมให้ต่อเนื่องตามความสามารถ จะช่วยเพิ่มโอกาสรับผลตอบแทนการลงทุนสูงสุดตามสิทธิ นอกจากเพื่อรักษาสิทธิได้รับเงินสมทบจากรัฐเต็มอัตราตามช่วงอายุตลอดการเป็นสมาชิก กอช. แล้ว สมาชิกยังสามารถนําจํานวนเงินที่ส่งออมสะสมตลอดปีไปใช้สิทธิลดหย่อนภาษีเงินประจําปีตามหมวดที่กรมสรรพากรกําหนดได้ ยิ่งออมมากยิ่งได้เงินบํานาญมากตลอดชีพ โดยเฉพาะสมาชิกกลุ่มสิทธิพิเศษที่สมัครเป็นสมาชิกก่อนวันที่ 25 กันยายน 2559 และในวันที่สมัครมีอายุมากกว่า 50 ปี ซึ่งมีสิทธิส่งเงินออมสะสมพร้อมรับเงินสมทบจากรัฐและผลตอบแทนการลงทุนได้เป็นระยะเวลา 10 ปี ส่งเงินออมสะสมให้ครบ 13,200 บาทต่อปี เพื่อไม่พลาดรับเงินบํานาญตลอดชีพ
ทั้งนี้ ปัจจุบัน กอช. ได้เพิ่มช่องทางอํานวยความสะดวกให้แก่สมาชิก กอช. สามารถส่งเงินออมสะสมได้ที่จุดบริการ “ที่ว่าการอําเภอ” กว่า 878 แห่งทั่วประเทศได้แล้ว โดยสมาชิก กอช. สามารถส่งเงินออมสะสมผ่านจุดบริการที่ว่าการอําเภอด้วยตนเองหรือให้ผู้อื่นส่งเงินออมสะสมแทน เพียงแจ้งเลขบัตรประจําตัวประชาชนของสมาชิกแก่เจ้าหน้าที่ แล้วส่งเงินออมสะสมตามต้องการตั้งแต่ 50 - 13,200 บาท/ปี หรือกรณีสมาชิก กอช. ที่เข้าระบบส่งเงินออมสะสมผ่านแอป กอช. สามารถนํารหัสการส่งเงินออมสะสมที่ได้รับจากแอปมาชําระได้ที่ว่าการอําเภอได้เช่นกัน
ผู้สนใจสามารถดาวน์โหลดแอปพลิเคชัน กอช. เพื่อตรวจสอบสิทธิก่อนการสมัครสมาชิก สมัครสมาชิก และดูข้อมูลบัญชีเงินออมสะสมได้ทั้งระบบ iOS และ Android หรือที่ www.nsf.or.th สอบถามข้อมูลเพิ่มเติมได้ที่ สายด่วนเงินออม โทร. 02-049-9000 ทั้งนี้ ติดต่อสมัครสมาชิกและสมาชิกรับบริการอื่นๆ ของ กอช. ได้ที่ว่าการอําเภอ 878 แห่งทั่วประเทศ หรือ ธนาคาร ธ.ก.ส. ธอส. ธนาคารกรุงไทย ธนาคารออมสินทุกสาขา เทสโก้โลตัสทุกสาขา ตู้บุญเติม จุดบริการเคาน์เตอร์เซอร์วิสกว่า 13,000 แห่งทั่วประเทศ รวมทั้งที่สํานักงานคลังจังหวัด สถาบันการเงินชุมชน และเครือข่ายรับสมัครทั่วประเทศ
รัฐบาลไทย-ข่าวทำเนียบรัฐบาล-กระทรวงยุติธรรม ขับเคลื่อนสิทธิมมุษยชนของประเทศไทยร่วมกับหน่วยงานภาครัฐและภาคเอกชน
วันอังคารที่ 12 กุมภาพันธ์ 2562
กระทรวงยุติธรรม ขับเคลื่อนสิทธิมมุษยชนของประเทศไทยร่วมกับหน่วยงานภาครัฐและภาคเอกชน
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานการประชุมคณะกรรมการขับเคลื่อนสิทธิมนุษยชนของประเทศไทย ครั้งที่ ๑/๒๕๖๒
ในวันจันทร์ที่ ๑๑ กุมภาพันธ์ ๒๕๖๒ เวลา ๑๔.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานการประชุมคณะกรรมการขับเคลื่อนสิทธิมนุษยชนของประเทศไทย ครั้งที่ ๑/๒๕๖๒
โดยมี นายสมณ์ พรหมรส อธิบดีกรมคุ้มครองสิทธิและเสรีภาพ เป็นกรรมการและเลขานุการ
พร้อมด้วยผู้แทนจากหน่วยงานภาครัฐและภาคเอกชนที่เกี่ยวข้อง เข้าร่วมฯ
ซึ่งการประชุมครั้งนี้จัดขึ้นโดย กรมคุ้มครองสิทธิและเสรีภาพ กระทรวงยุติธรรม
เพื่อพิจารณาประเด็นสิทธิมนุษยชนที่หน่วยงานจะผลักดัน ในฐานะที่ไทยเป็นประธานอาเซียน
และเพื่อพิจารณาการแต่งตั้งคณะอนุกรรมการเพื่อสนับสนุนการดําเนินงาน
ของคณะกรรมการขับเคลื่อนงานสิทธิมนุษยชนของประเทศไทย
ทั้งนี้ จากการประชุมฝ่ายเลขานุการจะเร่งดําเนินการสรุปรายงานเสนอคณะรัฐมนตรีเพื่อพิจารณา
รวมทั้งเสนอแต่งตั้งคณะอนุกรรมการฯ ภายใต้คณะกรรมการฯ ต่อไป
รัฐบาลไทย-ข่าวทำเนียบรัฐบาล-ก.แรงงาน ประชุม คกก.พิจารณาการดำเนินงานขององค์การเอกชนต่างประเทศ
วันพุธที่ 28 พฤศจิกายน 2561
ก.แรงงาน ประชุม คกก.พิจารณาการดําเนินงานขององค์การเอกชนต่างประเทศ
วันที่ ๒๘ พฤศจิกายน ๒๕๖๑ เวลา ๐๙.๐๐ น. พันตํารวจตรีหญิง รมยง สุรกิจบรรหาร รองปลัดกระทรวงแรงงาน เป็นประธานการประชุมคณะกรรมการพิจารณาการดําเนินงานขององค์การเอกชนต่างประเทศ ครั้งที่ ๕/๒๕๖๑
โดยที่ประชุมได้พิจารณาองค์การเอกชนต่างประเทศขอเข้ามาจัดตั้งสํานักงานภูมิภาค และสํานักงานในประเทศไทย จํานวน ๒ องค์การ ได้แก่ มูลนิธิเอเชีย และมูลนิธิฟรีดริช เนามัน เพื่อเสรีภาพ และองค์การเอกชนต่างประเทศขอขยายระยะเวลาการดําเนินงาน จํานวน ๒ องค์การ ได้แก่ มูลนิธิเรยูไก (ประเทศไทย) และองค์การหมู่บ้านเด็กโสสะสากล รวมถึงองค์การเอกชนต่างประเทศขอขยายเวลาการดําเนินงาน และขอรับเจ้าหน้าที่ใหม่ จํานวน ๓ องค์การ ได้แก่ องค์การอ็อกแฟม องค์การแฟมิลี่ เฮลท์ อินเตอร์เนชั่นแนล และมูลนิธิไฮน์ริค เบิลล์ ณ ห้องประชุมเทียน อัชกุล ชั้น ๑๐ กรมการจัดหางาน
--------------------------------------
กองเผยแพร่และประชาสัมพันธ์/
จีรประภา คงกระพันธ์ - ข่าว/
28 พฤศจิกายน 2561
รัฐบาลไทย-ข่าวทำเนียบรัฐบาล-นายกรัฐมนตรีพึงพอใจการแก้ปัญหา IUU
วันอังคารที่ 6 มีนาคม 2561
นายกรัฐมนตรีพึงพอใจการแก้ปัญหา IUU
นายกรัฐมนตรีมีความพึงพอใจการแก้ปัญหา IUU ที่มีความก้าวหน้าอย่างต่อเนื่อง
วันนี้ (6 มีนาคม 2561) เวลา 12.35 น. ณ บริเวณหน้าห้องประชุมรอยัล ดุสิต บอลรูม เอ โรงแรมดุสิตธานี หัวหิน อําเภอชะอํา จังหวัดประจวบคีรีขันธ์ ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีได้กล่าวถึงการแก้ปัญหา IUU ของประเทศไทยว่า
นายกรัฐมนตรีมีความพึงพอใจในระดับหนึ่ง เนื่องจากปัญหาดังกล่าวมีความซับซ้อนและมีมาอย่างยาวนานจากความเคยชินของข้าราชการ ผู้ประกอบการ ลูกจ้าง แรงงานไทย รวมทั้งแรงงานต่างด้าว ดังนั้น รัฐบาลจึงได้พยายามดําเนินการ แก้ไขโดยการออกมาตรการทางกฎหมายด้านต่างๆ เพื่อการตรวจสอบ ควบคุม แก้ไขและอํานวยความสะดวก ขณะนี้ได้เร่งรัดให้ดําเนินการดพิสูจน์อัตลักษณ์ซึ่งเป็นสิ่งที่ต้องเร่งดําเนินการ เนื่องจากมีผลกระทบต่อการก่อให้เกิดปัญหาด้านอื่น ๆ ตามมา เช่น ปัญหาอาชญากรรม ปัญหาผู้กระทําความผิดในคดีอาญา ซึ่งรัฐบาลต้องดูแลความปลอดภัยของคนทั้งประเทศ และในขณะเดียวกันก็ต้องดูแลด้านการประกันสุขภาพของแรงงานต่างด้าว ซึ่งนับเป็นแรงงานสําคัญที่มีผลต่อการพัฒนาประเทศไม่แตกต่างกับแรงงานไทย ส่วนแรงงานไทยรัฐบาลมีแนวทางการพัฒนาฝีมือแรงงาน โดยจัดให้มีการฝึกอบรมหรือพัฒนาเพื่อให้สามารถปฏิบัติงานในระดับหัวหน้างานที่มีคุณภาพ หรือเป็นเจ้าของกิจการได้ในอนาคต ทั้งนี้ รัฐบาลมีความมุ่งมั่นในการแก้ไขปัญหาโดยบูรณาการร่วมกับประเทศเพื่อนบ้าน เพื่อการรักษาคุ้มครองทรัพยากรทางทะเลให้ยั่งยืนต่อไป
.............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลส่งเสริมการศึกษาในพื้นที่ 5 จังหวัดชายแดนภาคใต้
วันจันทร์ที่ 20 มีนาคม 2560
รัฐบาลส่งเสริมการศึกษาในพื้นที่ 5 จังหวัดชายแดนภาคใต้
รัฐบาลส่งเสริมให้สถาบันศึกษาปอเนาะหรือสถาบันสอนศาสนาอิสลามในพื้นที่ 5 จังหวัดชายแดนภาคใต้ร่วมจัดการศึกษาที่สอดคล้องกับความต้องการของคนในท้องถิ่น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมให้สถาบันศึกษาปอเนาะหรือสถาบันสอนศาสนาอิสลามในพื้นที่ 5 จังหวัดชายแดนภาคใต้ร่วมจัดการศึกษาที่สอดคล้องกับความต้องการของคนในท้องถิ่น โดยเพิ่มโอกาสให้นักศึกษาได้เรียนรู้การศึกษาขั้นพื้นฐานหรือวิชาสามัญควบคู่กับวิชาศาสนา รวมทั้งเสริมสร้างทักษะอาชีพ พัฒนาศักยภาพผู้เรียน ปรับปรุงภูมิทัศน์และสาธารณูปโภคตามโครงการ 1 ปอเนาะ 1 โครงการพัฒนา เน้นการเรียนรู้ตามหลักปรัชญาของเศรษฐกิจพอเพียง นอกจากนี้ รัฐบาลยังมีนโยบายสนับสนุนให้กศน.ตําบลในภาคใต้ปรับภารกิจเป็นศูนย์พัฒนาประชาธิปไตย ศูนย์ดิจิทัล และศูนย์การเรียนรู้ตลอดชีวิตชุมชน เพื่อเพิ่มโอกาสการเข้าถึงการศึกษาสําหรับคนทุกระดับ โดยยึดหลักการศึกษาต้องมีคุณภาพและช่วยสร้างความปลอดภัยแก่ประชาชน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี